اسکی اینگیلیس استخبارات سوبایی جیمز گوستاو ادواردلمسوریر، ایستانبول بی‌اوغلوندا اؤلو تاپیلدی.
ایستانبول والیلیگی قونویلا ایلگیلی گئنیش تحقیقات باشلادیلدیغینی آچیقلادی.
سوریه‌ده آغ دبیلقه‌لی‌لر اولاراق بیلینه‌ن قروپا دستگی ایله تانینان اسکی اینگیلیس آژانین جسدی گئجه یاری‌سی قاراکؤی قیلیج علی پاشا مسجیدی‌نین یان طرفین‌ده تاپیلدی.
ائدیله‌ن آراشدیرمادا جسدین اوزون‌ده کسیک، ال و آیاقلارین‌دا قیریق اولدوغو تثبیت ائدیلدی.
حادثه، پلیس قیدلرینه یوکسک‌دن دوشمه اولاراق گئچدی.
لمسوریرین حیات یولداشینین ایلک ایفاده‌سین‌ده ایسه ساعات ۰۴.۰۰ سیرالارین‌دا یوخو درمانی آلدیقلارینی، قاپینین چالینماسی اوزرینه اویاندیغینی و حیات یولداشینین جسدینی اطراف‌داکیلارین اویاریسی اوزرینه گؤردویونو سؤیلدیگی بیلدیریلدی.
اسکی اینگیلیس آژانین اؤلوم سببی آراشدیرمالار نتیجه‌سین‌ده دقیقلشه‌جک.
ایستانبول والیلیگی ده قونویلا ایلگیلی آچیقلاما وئرره‌ک، گئنیش قابساملی اداری و عدلی تحقیقات باشلادیلدیغینی بیلدیردی.
